CELEX: 31983D0373
Language: el
Date: 1983-07-19 00:00:00
Title: 83/373/ΕΟΚ: Απόφαση της Επιτροπής της 19ης Ιουλίου 1983 περί εξουσιοδοτήσεως του Βασιλείου του Βελγίου, του Μεγάλου Δουκάτου του Λουξεμβούργου και του Βασιλείου των Κάτω Χωρών να πραγματοποιούν ενδοκοινοτική εποπτεία στις εισαγωγές ορισμένων προϊόντων που κατάγονται από τρίτη χώρα και τίθενται σε ελεύθερη κυκλοφορία μέσα στην Κοινότητα, δυναμένων να τύχουν προστατευτικών μέτρων βάσει του άρθρου 115 της συνθήκης (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31983D0373

83/373/ΕΟΚ: Απόφαση της Επιτροπής της 19ης Ιουλίου 1983 περί εξουσιοδοτήσεως του Βασιλείου του Βελγίου, του Μεγάλου Δουκάτου του Λουξεμβούργου και του Βασιλείου των Κάτω Χωρών να πραγματοποιούν ενδοκοινοτική εποπτεία στις εισαγωγές ορισμένων προϊόντων που κατάγονται από τρίτη χώρα και τίθενται σε ελεύθερη κυκλοφορία μέσα στην Κοινότητα, δυναμένων να τύχουν προστατευτικών μέτρων βάσει του άρθρου 115 της συνθήκης (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 218 της 09/08/1983 σ. 0011 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιουλίου 1983  περί εξουσιοδοτήσεως του Βασιλείου του Βελγίου, του Μεγάλου Δουκάτου του Λουξεμβούργου και του Βασιλείου των Κάτω Χωρών να πραγματοποιούν ενδοκοινοτική εποπτεία στις εισαγωγές ορισμένων προϊόντων που κατάγονται από τρίτη χώρα και τίθενται σε ελεύθερη κυκλοφορία μέσα στην Κοινότητα, δυναμένων να τύχουν προστατευτικών μέτρων βάσει του άρθρου 115 της συνθήκης  (Τα κείμενα στη γαλλική και ολλανδική γλώσσα είναι τα μόνα αυθεντικά)  (83/373/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 83/326/ΕΟΚ της 28ης Ιουνίου 1983 (2), η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη μέχρι τις 30 Ιουνίου 1985·  ότι, στις 5 Ιουλίου 1983, οι χώρες της BENELUX υπέβαλαν πρόσθετες αιτήσεις, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών υποδημάτων εχόντων το εξωτερικόν πέλμα και το άνω μέρος αυτών εκ καουτσούκ και σωλήνων παντοειδών (συμπεριλαμβανομένων και των ημιτελών τοιούτων) εκ σιδήρου ή χάλυβος (εξαιρέσει των ειδών της κλάσεως 73.19) της διακρίσεως 64.01 Α και της κλάσεως 73.18 του Κοινού Δασμολογίου, και τα οποία ευρίσκονται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της BENELUX προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 83/326/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στις χώρες της BENELUX να υποβάλλουν τις εισαγωγές αυτές σε ενδοκοινοτική επίβλεψη έως τις 30 Ιουνίου 1985,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών εξουσιοδοτούνται να προβαίνουν, μέχρι τις 30 Ιουνίου 1985, σε ενδοκοινοτική εποπτεία των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στο Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών.  Βρυξέλλες, 19 Ιουλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 175 της 30. 6. 1983, σ. 1.  ΠΑΡΑΡΤΗΜΑ  Λοιπά προϊόντα  1.2.3.4 //   //   //   //   // Κλάση του  Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Χώρα προελεύσεως   //   //   //   //   // 64.01 Α  // 64.01-11, 20, 31, 39  // Υποδήματα έχοντα το εξωτερικόν πέλμα και το άνω μέρος αυτών εκ καουτσούκ  // Ιαπωνία  //   //   //   //   // 73.18  // 73.18-01 έως 99  // Σωλήνες παντοειδείς (συμπεριλαμβανομένων και των ημιτελών τοιούτων) εκ σιδήρου ή χάλυβος, εξαιρέσει των ειδών της κλάσεως 73.19  // Ρουμανία  //   //   //   //